海

海（上海闲话吴语学堂拼音：he5）是由大量咸水组成个水体，渠受陆地全部或局部地围绕。广义上个海则是指由地球海洋咸水水域组成个互联系统，一般拿渠看待为一整个世界大洋，或是由几个分开个大洋组合而成。大海对地球个气候起到缓冲作用，且拉水循环、 碳循环，搭子氮循环中扮演着重要个角色。虽然人类从史前时代就开始拉大海中旅行并探索未知个海域，弗过现代海洋学研究从19世纪70年代英国个挑战者号远征才开始。一般而言，渠最多分为五个大洋，当中包含国际航道测量组织个四个指定大洋（大西洋、太平洋、印度洋，搭北冰洋），搭子南冰洋；较小个次要海区，比如地中海，则一般以“海”命名。托大洋相比，海并没独立个潮汐搭子海流。

由于大陆漂移，北半球现在个陆地搭海洋之间个比例较为平均（约为2：3），但南半球绝大多数个地方侪受海洋所覆盖（1：4.7）。开放水域个盐度（盐类物质个质量）则一般拉3.5％左右，尽管此一数值可在较为接近内陆个水域、大河口附近，搭子深海中发生更大个变化。开放水域个溶解物质中，以氯化钠为最多，约占全部溶解物质个85％。由于海洋中各区域盐分搭温度有差异，因而产生温盐环流。海流个形成归因于受风搭潮汐蕴藏个能量所推动个海浪，局部海平面个变化则是因月球搭太阳个引力所致：箇些个方向侪会受到地球表面搭海底个大陆块，搭子地球个自转（科里奥利力）所影响。

陆地向海平面下延伸形成大陆架，为海洋接近陆地个浅海区域，大陆架海域富含养分，为多样海洋生物个栖息地，并供给人类大量食物—主要为鱼类，并有甲壳类水生动物、海洋哺乳动物搭海藻—透过野生捕捞搭水产养殖获取。大型热带珊瑚礁个生物多样性相当高，深海海域捕鲸业曾相当发达，随着鲸个数量大幅减少促使国际上签署条约限制捕捞，国际捕鲸委员会拉1986年起禁止大多数商业捕捞。海洋中个生物并非仅生长拉阳光照射到个水域，即使拉海底深处，压力交关大个超深渊带也有生物，渠个营养来源来自深海热泉，形成独特个生态系统，箇类生物叫作嗜极生物。拉无生源论中，生命起源可能是来是海洋，海洋微生物垫符合地球大气个大氧化事件，而动物搭植物个起源也侪来自海上。

海洋对人类贸易、旅游、矿物开采、能源生产等方面侪相当重要，亦为战争个场域。垃拉海岸个城市可能受地震或火山活动造成个海啸影响，热带海域为热带气旋、台风搭气旋个活跃区域。海洋对于人类文化产生重要影响，从早期神话里个水神到荷马史诗，再到哥伦布大交换引发个巨大转变，从海葬到松尾芭蕉个俳句再到超现实主义个海洋艺术；搭子《苏格兰个牢骚》中船夫号子激励人心个音乐到尼古拉·安德烈耶维奇·里姆斯基-科萨科夫个《舍赫拉查达》再到张惠妹个《听海》。海上个休闲活动包括游泳、潜水、冲浪搭帆船运动等。但随着人口增加、工业化搭精耕细作造成今朝个海洋污染，海洋因吸收大气中增加个二氧化碳，导致PH值下降，即海洋酸化；海洋资源共享造成过度捕鱼个问题仍拉增加。

参考资料

Category:海
Category:海洋学
Category:水体